Document ID: 32004D0070

Komisjoni otsus,
6. jaanuar 2004,
millega muudetakse 16. korda otsust 2000/284/EÜ, millega kehtestatakse heakskiidetud spermakogumiskeskuste loetelu kolmandatest riikidest hobuslaste sperma importimiseks
(teatavaks tehtud numbri K(2003) 5313 all)
(EMPs kohaldatav tekst)
(2004/70/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kauplemist ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A I lisas osutatud ühenduse erieeskirjades sätestatud loomatervishoiunõudeid, [1] eriti selle artikli 17 lõike 3 punkti b,
ning arvestades järgmist:
(1) Austraalia pädevad asutused teatasid komisjonile ametlikult, et on tühistatud kahe hobuslaste sperma kogumise keskuse heakskiit, millest varem oli komisjonile teatatud kooskõlas direktiivi 92/65/EMÜ sätetega.
(2) Slovaki Vabariigi pädevad asutused teatasid komisjonile ametlikult heakskiidu andmisest ühele hobuslaste sperma kogumise keskusele vastavalt direktiivi 92/65/EMÜ sätetele.
(3) Ameerika Ühendriikide pädevad asutused teatasid komisjonile ametlikult heakskiidu andmisest üheksale hobuslaste sperma kogumise keskusele vastavalt direktiivi 92/65/EMÜ sätetele ja veel nelja hobuslaste sperma kogumise keskuse heakskiidu üksikasjade muutmisest.
(4) On vajalik lisada nimekirja Serbia ja Montenegro vastavalt riigi ISO koodile.
(5) Tuleb võtta arvesse, et liituvate riikide ühendusega liitumise kuupäevaks on planeeritud 1. mai 2004.
(6) Seetõttu on asjakohane muuta heakskiidetud keskuste nimekirja, pidades silmas asjaomastelt kolmandatelt riikidelt saadud teavet, ja esitada lisas selguse huvides muudatused.
(7) Komisjoni otsust 2000/284/EÜ2 tuleks seetõttu vastavalt muuta.
(8) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2000/284/EÜ lisa asendatakse käesoleva otsuse lisas oleva tekstiga.
Artikkel 2
Käesolev otsus on adresseeritud liikmesriikidele.
Brüssel, 6. jaanuar 2004

Labels: 3
5
6